РЕПУБЛИКА БЪЛГАРИЯ 


ДЪРЖАВЕН ВЕСТНИК = 


ОФИЦИАЛЕН ОРГАН НА НАРОДНОТО СЪБРАНИЕ 


БРОЙ 


Събота, 13 юли 1991 г. 


СОФИЯ 


Цена 1 лев 


ВЕЛИКО НАРОДНО 
СЪБРАНИЕ 


РАЗПОРЕЖДАНЕ 
от 12 юли 1991 г. 
за обнародване на Конституцията на 
Република България 


На основание $ 9 от преходните и заклю- 
чителни разпоредби на Конституцията на 
Република България, приета на 12 юли 
1991 г., 


ПОСТАНОВЯВАМ: 


Да се обнародва в "Държавен вестник" 
Конституцията на Република България, 
приета от Великото народно събрание на 
12 юли 1991 г. 


Председател на Великото 
народно събрание: Николай Тодоров 


КОНСТИТУЦИЯ 
на 
РЕПУБЛИКА БЪЛГАРИЯ 


Ние, народните представители от Седмо- 
то Велико народно събрание, в стремежа си 
да изразим волята на българския народ, 

като обявяваме верността си към общо- 
човешките ценности: свобода, мир, хума- 
низъм, равенство, справедливост и търпи- 
мост; 

като издигаме във върховен принцип пра- 
вата на личността, нейното достойнство и 
сигурност; 

като съзнаваме неотменимия си дълг да 
пазим националното и държавното единс- 
тво на България, 

прогласяваме своята решимост да създа- 
дем демократична, правова и социална 
държава, 

за което приемаме тази 


КОНСТИТУЦИЯ 


Глава първа 
ОСНОВНИ НАЧАЛА 


Чл. 1. (1) България е република с парла- 
ментарно управление. 

(2) Цялата държавна власт произтича от 
народа. Тя се осъществява от него непос- 
редствено и чрез органите, предвидени в та- 
зи Конституция. 


(3) Никоя част от народа, политическа 
партия или друга организация, държавна 


институция или отделна личност не може 
да си присвоява осъществяването на народ- 


ния суверенитет. 

Чл. 2. (1) Република България е единна 
държава с местно самоуправление. В нея не 
се допускат автономни териториални обра- 
зувания. 

(2) Териториалната цялост на Република 
България е неприкосновена. 

Чл. 3. Официалният език в републиката е 
българският. 

“Ул. 4. (1) Република България е правова 
държава. Тя се управлява според Консти- 
туцията и законите на страната. 

(2) Република България гарантира живо- 
та, достойнството и правата на личността и 
създава условия за свободно развитие на 


Ч аи на гражданското общество. 

Чл. 5.(1) Конституцията е върховен закон 
и те закони не могат да й противоре- 
чат. 


(2) Разпоредбите на Конституцията имат 
непосредствено действие. 

(3) Никой не може да бъде осъден за дейс- 
твие или бездействие, което не е било обя- 
вено от закона за престъпление към момен- 
та на извършването му. 

(4) Международните договори, ратифи- 
цирани по конституционен ред, обнародва- 
ни и влезли в сила за Република България, 
са част от вътрешното право на страната. 
Те имат предимство пред тези норми на 


СТЕ, 46 


ДЪРЖАВЕН ВЕСТНИК 


БРОЙ 56 


82. До избирането на Върховния касаци- 
онен съд и Върховния административен съд 
техните правомощия по чл. 130, ал. Зи чл. 
147, ал. | от Конституцията се упражняват 
от ПЕР Зи съд на Република България. 


3; (1) Разпоредбите на заварените зако- 
ни се прилагат, ако не противоречат на 
Конституцията. 

(2) В едногодишен срок от влизане на 

онституцията в сила Народното събрание 
отменя тези разпоредби на заварените за- 
кони, които не са отменени по силата на не- 
посредственото действие по чл. 5, ал. 2 на 
Конституцията. 

(3) Народното събрание в срок от три го- 
дини приема законите, които изрично са 
посочени в Конституцията. 


$ 4) Определената с Конституцията орга- 
нйзация на съдебната власт влиза в дейст- 
вие след приемането на новите устройстве- 
ни и процесуални закони, които трябва да 
бъдат приети в срока по $ 3, ал. 2. 


$ 5. Съдиите, прокурорите и следователи- 
те стават несменяеми, ако в тримесечен 
срок от образуването на Висшия съдебен 
съвет той не постанови, че не са налице не- 
обходимите професионални качества. 


$ 6. До създаване на нова законодателна 
уредба за Българската нациснална телеви- 
зия, Българското национално радио и Бъл- 
гарската телеграфна агенция Народното 
събрание осъществява правомощията, кои- 
то Великото народно събрание има по от- 
ношение на тези национални институции. 


$ 7. (1) Изборите за Народно събрание и 
за местни органи на самоуправление се 
произвеждат в срок до три месеца след са- 
моразпускането на Великото народно съб- 
рание. Датата на изборите се определя от 
президента в съответствие с правомощията 
му по чл. 98, т. | от Конституцията. 

(2) Изборите за президент и вицепрези- 
дент се провеждат в срок до три месеца след 
избирането на Народно събрание. 

(3) До избирането на президент и вицеп- 
резидент председателят (президентъ?) и за- 


местник-председателят (заместник-прези- ` 


дентът) изпълняват функциите на прези- 
дент и вицепрезидент по тази Конституция. 


$ 8. Правителството продължава да из- 
пълнява функциите си по тази Конституция 
до.образуването на ново правителство. 

$ 9. Тази Конституция влиза в сила от де- 
н обнародването й в "Държавен вест- 
ник" от председателя на Великото народно 
събрание и отменя Конституцията на Ре- 


публика България, приета на 18 май 1971 г. 
(обн., ДВ, бр. 39 от 1971 г.; изм., бр. 6 от 
1990 г.; изм. и доп., бр. 29 от 1990 г.; изм., 
бр. 87, 94 и 98 от 1990 г.; попр., бр. 98 от 
1990 г.). 


Конституцията е приета от Великото на- 
родно събрание на 12 юли 1991 г. 
6169 “-ттъхп 


РЕШЕНИЕ 


Великото народно събрание на основание 
чл. 79, ал. 1 от Конституцията на Републи- 
ка България 


РЕШИ: 


1. В точка | от Решението на Великото на- 
родно събрание от 28 май 1991 г. (ДВ, бр. 
46 от 1991 г.) думите "17 юли 1991 г. (сря- 
да) вгр. Велико Търново" се заменят с "12 
юли 1991 г. (петък) в гр. София в сградата 
на Народното събрание". 

2. В точка 5 думите "на 17 юли" се заме- 
нят с "на 12 юли". 

Решението е прието от Великото народно 
събрание на 9 юли 1991 г. ие подпечатано 
с държавния печат. 


Председател на Великото 
народно събрание: Николай Тодоров 


6100 


РЕШЕНИЕ 


Великото народно събрание на основа- 
ние чл. 1, ал. 3 във връзка с разпоредбите 
на глава седма от Правилника за организа- 
цията и дейността на Великото народно 
събрание 


РЕШИ: 


Съгласно $ 1, ал. 1 и 2 от преходните и 
заключителни разпоредби на Конституци- 
ята на Република България, приета на 12 
юли 1991 г., Великото народно събрание се 
саморазпуска, като продължава да изпъл- 
нява функциите на Народно събрание до 
избиране на ново Народно събрание 

Решението е прието от Великото народно 
събрание на 12 юли 1991 г. и влиза в сила 
от деня на обнародването на Конституци- 
ята в "Държавен вестник". 


За председател на Великото 
народно събрание: Гиньо Ганев 
6178 

